《雨余草树间羽虫乱鸣山斋晚酌朋辈已散听之不》
宋代·舒岳祥

秋虫不用喙，动羽哀更清。
夜长不肯默，我眠渠自鸣。
我则异於是，鼻息为雷声。
止作不以力，大音自天成。
鼻吼耳不知，此乐尤难名。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。